CELEX: C2004/262/33
Language: el
Date: 2004-10-23 00:00:00
Title: Υπόθεση C-353/04: Αίτηση για την έκδοση προδικαστικής αποφάσεως που υπέβαλε το Bundesfinanzhof (Γερμανία), με απόφαση της 22ας Ιουλίου 2004 στην υπόθεση Nowaco Germany GmbH κατά Hauptzollamt Hamburg-Jonas

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/19
            
         Αίτηση για την έκδοση προδικαστικής αποφάσεως που υπέβαλε το Bundesfinanzhof (Γερμανία), με απόφαση της 22ας Ιουλίου 2004 στην υπόθεση Nowaco Germany GmbH κατά Hauptzollamt Hamburg-Jonas
   (Υπόθεση C-353/04)
   (2004/C 262/33)
   Με απόφαση της 22ας Ιουλίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 16 Αυγούστου 2004, το Bundesfinanzhof (Γερμανία), στο πλαίσιο της διαφοράς μεταξύ Nowaco Germany GmbH και Hauptzollamt Hamburg-Jonas, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Μπορεί να ληφθεί υπόψη ο κανονισμός (ΕΟΚ) αριθ. 1538/91 (1) της Επιτροπής της 5ης Ιουνίου 1991 για τον καθορισμό λεπτομερών κανόνων ενόψει της εφαρμογής του κανονισμού (ΕΟΚ) αριθ. 1906/90 του Συμβουλίου σχετικά με ορισμένους κανόνες εμπορίας για το κρέας πουλερικών προκειμένου να διαπιστωθεί αν η ποιότητα ενός εμπορεύματος, για το οποίο έχει υποβληθεί αίτηση επιστροφής λόγω εξαγωγών, έχει τη συνήθη στις εμπορικές συναλλαγές ποιότητα;
            
         
               2.
            
            
               Σε περίπτωση καταφατικής απαντήσεως στο πρώτο ερώτημα:
               
                           α)
                        
                        
                           Εφαρμόζεται το άρθρο 70 του κανονισμού (ΕΟΚ) αριθ. 2913/92 (2) του Συμβουλίου της 12ης Οκτωβρίου 1992 περί θεσπίσεως κοινοτικού τελωνειακού κώδικα, προκειμένου να διαπιστωθεί αν ένα προϊόν, για το οποίο έχει υποβληθεί αίτηση καταβολής επιστροφής λόγω εξαγωγών, έχει την συνήθη στις εμπορικές συναλλαγές ποιότητα;
                        
                     
                           β)
                        
                        
                           Εφαρμόζεται το πλάσμα δικαίου σχετικά με την ποιότητα των εμπορευμάτων που θεσπίζει το άρθρο 70, παράγραφος 1, πρώτη περίοδος, του κανονισμού (ΕΟΚ) αριθ. 2913/92 και στην περίπτωση που το εμπόρευμα έχει εξεταστεί με έναν μόνο δειγματοληπτικό έλεγχο, μολονότι οι σχετικές διατάξεις του κοινοτικού δικαίου ανέχονται εντός ορισμένων ποσοτικών ορίων την ύπαρξη ελαττωμάτων στο εμπόρευμα και, ως εκ τούτου, απαιτούν και, επίσης, ρητώς επιτάσσουν τη διενέργεια ενός ορισμένου ελάχιστου αριθμού δειγματοληπτικών ελέγχων προκειμένου να διαπιστωθεί η τήρηση αυτών των ορίων ανοχής;
                        
                     
         
               3.
            
            
               Σε περίπτωση που δοθεί καταφατική απάντηση στα ερωτήματα 2α και 2β:
               Ποιες συνέπειες παράγει το προαναφερθέν πλάσμα δικαίου ως προς την ποιότητα του εμπορεύματος στην περίπτωση που ελήφθησαν πλείονα δείγματα από την ενιαίως διασαφησθείσα εξαγωγή και κατά τον έλεγχο ενός τμήματος των δειγμάτων διαπιστώθηκε ότι το εμπόρευμα έχει τη συνήθη στις εμπορικές συναλλαγές ποιότητα, αντιθέτως σ' ένα άλλο τμήμα των δειγμάτων διαπιστώθηκε ότι το εμπόρευμα δεν έχει τη συνήθη στις εμπορικές συναλλαγές ποιότητα;
            
         
      (1)  ΕΕ L 143, σ. 11.
   
      (2)  ΕΕ L 302, σ. 1.